Illum il-Kummissjoni adottat Strateġija Farmaċewtika għall-Ewropa biex tiżgura li l-pazjenti jkollhom aċċess għal mediċini innovattivi u affordabbli, u biex tappoġġa l-kompetittività, il-kapaċità innovattiva u s-sostenibbiltà tal-industrija farmaċewtika tal-UE. L-Istrateġija se tippermetti lill-Ewropa tkopri l-ħtiġijiet farmaċewtiċi tagħha, inkluż fi żminijiet ta' kriżi, permezz ta' ktajjen ta' provvista robusti. Bħala komponent ewlieni tal-bini ta' Unjoni Ewropea tas-Saħħa, kif mitlub mill-President von der Leyen fid-Diskors tagħha dwar l-Istat tal-Unjoni, l-Istrateġija se tgħin biex tiġi stabbilita sistema farmaċewtika tal-UE li tibqa' valida għall-futur u li tkun reżiljenti għall-kriżijiet. L-Istrateġija Farmaċewtika tal-Ewropa għandha erba' objettivi ewlenin: Għalkemm l-Istrateġija hija ħafna aktar minn strument ta' rispons għall-kriżijiet, hija tislet tagħlimiet mir-rispons inizjali għall-pandemija tal-COVID-19, u tagħmel is-settur farmaċewtiku tal-Ewropa aktar ippreparat u aktar reżiljenti. L-Istrateġija tippreżenta azzjonijiet konkreti biex jiġu żgurati l-aċċessibbiltà, id-disponibbiltà u l-affordabbiltà tal-mediċini. Tappoġġa ktajjen tal-provvista diversifikati u siguri, filwaqt li tiżgura l-awtonomija strateġika miftuħa tal-UE fid-dinja, u tippromwovi farmaċewtiċi ambjentalment sostenibbli. L-Istrateġija se tiżgura wkoll li l-politika farmaċewtika tal-UE tkompli sservi s-saħħa pubblika f'ambjent dejjem jinbidel ta' trasformazzjonijiet xjentifiċi u kummerċjali. Se tappoġġa lill-innovazzjonijiet iċċentrati fuq il-pazjenti u takkomoda l-bidla diġitali u teknoloġika. Il-membri tal-Kulleġġ qalu Il-President tal-Kummissjoni Ewropea, Ursula von der Leyen qalet: “Il-pandemija tal-coronavirus enfasizzat il-ħtieġa vitali li nsaħħu s-sistemi tas-saħħa tagħna. Dan jinkludi aċċess għal mediċini sikuri, effettivi u ta' kwalità għolja bi prezz affordabbli. Fiż-żminijiet ekonomiċi u soċjali diffiċli li qed tiffaċċja l-UE bħalissa, l-Istrateġija adottata llum se tiżgura li l-Ewropa u l-Ewropej ikomplu jibbenefikaw minn mediċini bħal dawn. Nappella lill-Istati Membri u lill-Parlament biex japprovaw dan l-approċċ li se jiġi implimentat fit-tliet snin li ġejjin, u lil hinn.” Il-Viċi President għall-Promozzjoni tal-Istil ta' Ħajja Ewropew, Margaritis Schinas, qalet: “Fil-passat, mediċini, tilqim u trattamenti effettivi u sikuri għenu biex jiġu indirizzati xi wħud mill-kawżi ewlenin tal-mard, inkluż dak li jipperikola l-ħajja. Dawn il-prodotti se jkunu kruċjali biex jitħarsu s-saħħa u l-benesseri taċ-ċittadini Ewropej f'dawn iż-żminijiet diffiċli. L-Istrateġija tal-lum tappoġġa lill-industrija farmaċewtika tal-UE biex tibqa' kompetittiva u innovattiva, filwaqt li tindirizza l-ħtiġijiet tal-pazjenti u dawk tas-sistemi tas-saħħa tagħna.” Stella Kyriakides, il-Kummissarju għas-Saħħa u s-Sikurezza Alimentari, enfasizzat: “Illum qed inniedu l-ħidma biex niżguraw li l-mediċini sikuri u effettivi jkunu dejjem aċċessibbli u affordabbli lill-pazjenti kollha madwar l-UE. Bl-Istrateġija Farmaċewtika tagħna għall-Ewropa, qed inwettqu l-impenn tagħna li noħolqu ambjent farmaċewtiku li jibqa' validu fil-futur u li jiffoka fuq il-pazjent, u wieħed li fih l-industrija tal-UE tista' tinnova, tiffjorixxi u tkompli tkun mexxejja globali. Din hija l-viżjoni fit-tul tagħna għal awtonomija strateġika miftuħa, u r-rispons tagħna għall-isfidi tal-lum u għall-vulnerabbiltajiet li esponiet il-COVID-19. Illum qed nistabbilixxu pilastru ieħor tal-Unjoni Ewropea tas-Saħħa.” Kuntest L-Istrateġija Farmaċewtika għall-Ewropa timmarka l-bidu ta' proċess: l-implimentazzjoni tagħha tinkludi aġenda ambizzjuża ta' azzjonijiet leġiżlattivi u mhux leġiżlattivi li se jkunu qed jitniedu fis-snin li ġejjin. L-azzjonijiet se jkopru l-ekosistema kollha tal-farmaċewtiċi, iżda wkoll xi aspetti tal-apparat mediku. Toħloq sinerġiji mal-Patt Ekoloġiku u mal-azzjonijiet tagħna skont l-Approċċ Strateġiku tal-UE tal-farmaċewtiċi fl-ambjent biex jitnaqqas ir-riskju ambjentali tagħhom, jiġi indirizzat it-tniġġis mir-residwi farmaċewtiċi u jiġu promossi manifattura, użu u rimi aktar ekoloġiċi (hemm rapport tal-progress disponibbli). Hija marbuta wkoll mal-pjan ta' azzjoni dwar il-Proprjetà Intellettwali ppreżentat illum. L-azzjonijiet ewlenin tal-Istrateġija jinkludu: Il-Passi li Jmiss L-Istrateġija se tiġi diskussa fil-livell politiku fil-Laqgħa tal-Kunsill tal-EPSCO fit-2 ta' Diċembru 2020. Għal Aktar Informazzjoni Strateġija Farmaċewtika għall-Ewropa – Komunikazzjoni Mistoqsijiet u Tweġibiet Skeda Informattiva Video Paġna web tal-Istrateġija Farmaċewtika *Id-Direttiva 2001/83/KE u r-Regolament (KE) Nru 726/2004